NÁVRH ZMLUVY O DIELO

uzatvorená podľa § 536 a nasl. zákona č. 513/1991 Zb. Obchodný zákonník

v platnom znení

**Z M L U V A O D I E L O**

**Čl. I**

**1. Zmluvné strany:**

––––––––––––––––––

**1.1. Objednávateľ:** **Jazdecký klub Masarykov dvor**

Zastúpený: Martin Malatinec, predseda OZ

Sídlo: Pstruša 361, 962 02 Vígľaš

IČO: 42313431

Bankové spojenie: VUB Banka

IBAN: SK10 0200 0000 0034 6962 8851

(ďalej len „objednávateľ“)

**1.2. Zhotoviteľ** :

V mene ktorej koná:

Sídlo:

IČO:

DIČ:

IČD PH:

Číslo účtu:

Spoločnosť zapísaná v Obchodnom registri Okresného súdu

Oddiel: Sro, vložka číslo:

(ďalej len „zhotoviteľ“)

( spoločné označenia „zmluvné strany“ v príslušnom gramatickom tvare)

uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov ( ďalej len „Zmluva“ v príslušnom gramatickom tvare)a výsledku verejnej obchodnej súťaže.

**Čl. 2**

**Predmet zmluvy**

2.1 Touto Zmluvou sa zhotoviteľ zaväzuje vykonať pre objednávateľa dielo ***„Rekonštrukcia a modernizácia objektov kolbiska, opracoviska, jazdiarne, výstavba novej tribúny nachádzajúcich sa v športovom areáli Masarykov dvor“*** (ďalej len dielo) definované v bode 2.2. tejto Zmluvy za podmienok uvedených v tejto Zmluve, podľa požiadaviek objednávateľa, v súlade s verejnou obchodnou súťažou a dielo riadne a včas dokončené odovzdať objednávateľovi a objednávateľ sa zaväzuje riadne dokončené dielo prevziať a zaplatiť zhotoviteľovi dohodnutú odplatu.

* 1. Na účely tejto Zmluvy dielo pozostáva z nasledovných stavebných objektov: **Stavebné úpravy na objekte Kolbisko - v jazdeckom a športovom areáli Masarykov Dvor, Stavebné úpravy na objekte Opracovisko - v jazdeckom a športovom areáli Masarykov Dvor, Stavebné úpravy na objekte Jazdiareň - v jazdeckom a športovom areáli Masarykov Dvor, novostavba tribúny - v športovom areáli Masarykov Dvor.**
  2. Zhotoviteľ bude realizovať svoje práce na diele v súlade s pokynmi objednávateľa, v súlade so smerodajnými STN, v súlade s technologickými postupmi, s platnými zákonmi SR, inými nariadeniami, touto zmluvou a príslušnými prílohami k tejto zmluve.
  3. Vykonanie diela podľa bodu 2.2 zahŕňa okrem iného nasledovné činnosti:

1. dodanie príslušných atestov a certifikátov zabudovaných materiálov, výrobkov a zariadení,
2. vykonanie príslušných skúšok kvality a funkčnosti v rozsahu STN, ktoré zhotoviteľ objednávateľovi predloží k preberaciemu konaniu stavby ukončené podpísaním Protokolu o odovzdaní a prevzatí diela,
3. vyhotovenie príslušných správ o odborných prehliadkach a skúškach zariadení,
4. vytýčenie inžinierskych sietí pred začatím realizácie diela pri vykonávaní zemných prác,
5. zabezpečenie všetkých činností a povinností, ktoré súvisia so zhotovovaním diela a/alebo vyplývajú z povolení a rozhodnutí vydaných príslušnými orgánmi štátnej správy a miestnej samosprávy, z vyjadrení dotknutých orgánov, organizácií a vlastníkov/správcov inžinierskych sietí,
6. zabezpečenie rozkopávkového povolenia k záberu verejného priestranstva,
7. odvoz a uloženie vybúraných hmôt, sutí, prebytočnej zeminy a iných odpadov vznikajúcich pri zhotovovaní diela alebo v jeho dôsledku a nakladanie s nimi v súlade s platnými právnymi predpismi vrátane zaplatenia poplatku za ich uskladnenie a predloženie dokladu o ich uložení a zaplatení,
8. zabezpečenie čistoty pozemných komunikácií vrátene vnútro areálových komunikácií a verejných priestranstiev, ktoré môžu byť znečistené pri realizácii diela a v prípade ich znečistenia zabezpečiť ich odstránenie,
9. navrátenie spevnených plôch a zelene, ktoré boli poškodené pri realizácii diela do pôvodného stavu,
10. zriadenie, udržiavanie a likvidácia staveniska vrátane potrebných sociálnych zariadení,
11. plnenie povinností vyplývajúcich z nariadenia vlády SR č. 396/2006 Z.z. o minimálnych bezpečnostných a zdravotných požiadavkách na stavenisko,
12. vyhotovenie prevádzkového poriadku k stavebným objektom,
13. vypracovanie havarijného plánu stavebných objektov,
14. fotodokumentácia celej realizácie stavby vrátane zabudovaných konštrukcií
    1. Na účely zaobstarania potrebných dokladov, vyjadrení, potvrdení, stanovísk, zastupovania v konaní pred orgánmi štátnej správy, orgánmi územnej samosprávy podľa tejto Zmluvy, objednávateľ udelí zhotoviteľovi plnú moc.
    2. Zhotoviteľ sa zaväzuje zhotoviť pre objednávateľa dielo na svoj náklad, vo vlastnom mene, na svoje nebezpečenstvo v dojednanom čase a podľa podmienok dohodnutých v tejto zmluve.
    3. Podrobný rozsah diela je špecifikovaný v projektovej dokumentácii, vo výkazoch výmer pre jednotlivé stavebné objekty, ktoré objednávateľ poskytol zhotoviteľovi k zhotoveniu diela.
    4. Zhotoviteľ sa zaväzuje zhotovené dielo odovzdať objednávateľovi riadne, včas, bez vád a nedorobkov brániacich užívaniu diela, v zodpovedajúcej kvalite.

**Čl. 3**

**Rozsah diela a spôsob jeho plnenia**

3.1 Stavebné práce a činnosti, ktoré sú predmetom tejto Zmluvy a sú nevyhnutné pre riadne zhotovenie diela podľa článku 2 budú vykonané na základe :

a) tejto Zmluvy a pokynov objednávateľa,

* 1. projektovej dokumentácie stavby a výkazov výmer pre jednotlivé stavebné objekty tvoriacich prílohu tejto zmluvy,
  2. ohlásenia stavby , prípadne stavebného povolenia
  3. Zhotoviteľ potvrdzuje, že sa v plnom rozsahu oboznámil s rozsahom a povahou diela, sú mu známe technické, kvalitatívne a iné podmienky potrebné k realizácii diela a disponuje takými kapacitami a odbornými znalosťami, ktoré sú na kvalitné zhotovenie diela potrebné.
  4. Objednávateľ bezodkladne po nadobudnutí účinnosti tejto Zmluvy, odovzdá zhotoviteľovi všetky potrebné doklady vrátane kópie právoplatného stavebného povolenia, resp. ohlásenia stavby a projektovej dokumentácie, ktoré sú nevyhnutné k realizácii diela.

**Čl. 4**

**Miesto a termín realizácie diela**

* 1. Miestom zhotovenia diela je obec Vígľaš, katastrálne územie Pstruša, na pozemku- parcela:
* stavba bez súpisného čísla postavená na parcele číslo 1058/1, popis stavby kolbisko,
* stavba bez súpisného čísla postavená na parcele číslo 1058/2, popis stavby opracovisko,
* stavba bez súpisného čísla postavená na parcele číslo 1061/1, popis stavby kolbisko,
* stavba bez súpisného čísla postavená na parcele číslo 1061/2, popis stavby opracovisko,
* stavba bez súpisného čísla postavená na parcele číslo 1069/2, popis stavby kolbisko
* parcelné číslo 1061/1, o výmere 2663 m2, druh pozemku zastavaná plocha a nádvorie,
* parcelné číslo 1061/2, o výmere 1536 m2, druh pozemku zastavaná plocha a nádvorie
* parcelné číslo 1062/9, o výmere 1615 m2, druh pozemku zastavaná plocha a nádvorie,
* parcelné číslo 1062/1, o výmere 500 m2, druh pozemku zastavaná plocha a nádvorie,
* parcelné číslo 1058/1, o výmere 372 m2, druh pozemku zastavaná plocha a nádvorie,
* parcelné číslo 1058/2, o výmere 17 m2, druh pozemku zastavaná plocha a nádvorie,
* parcelné číslo 1057, o výmere 393 m2, druh pozemku zastavaná plocha a nádvorie,
* parcelné číslo 1069/2, o výmere 144 m2, druh pozemku zastavaná plocha a nádvorie
  1. Termín začatia diela: do 14 dní odo dňa prevzatia staveniska. Za začatie zhotovovania diela sa považuje podpísanie Zápisu o odovzdaní a prevzatí staveniska obidvomi zmluvnými stranami.
  2. Termín ukončenia diela: do 13 mesiacov odo dňa nadobudnutia účinnosti zmluvy podľa čl.14 bod 14.7.
  3. Zhotoviteľ sa zaväzuje realizovať dielo podľa Časového harmonogramu Časový harmonogram je dodávateľ povinný predložiť po jednotlivých stavebných oddieloch za časovú jednotku kalendárny mesiac. Časový harmonogram je pre zmluvné strany záväzný a tvorí prílohu č. 3 tejto Zmluvy.
  4. Časový harmonogram je možné meniť len na základe písomnej dohody zmluvných strán a v prípade vzniku objektívnych skutočností(napr. klimatických podmienok), prekážok nezávislých od vôle zhotoviteľa( tzv. vyššia moc).
  5. Zhotoviteľ je povinný bezodkladne písomne informovať objednávateľa o vzniku okolností , ktorú mu znemožňujú alebo bránia dodržať Časový harmonogram a  zároveň je povinný uviesť objednávateľovi nový termín realizácie stavebných prác, s ktorými je v omeškaní. Nový termín uskutočnenia stavebných prác sa zaznamená do Časového harmonogramu.

**Čl. 5**

**Cena diela**

* 1. Cena diela je konečná a pokrýva všetky náklady zhotoviteľa spojené s realizáciou diela, najmä, nie však výlučne náklady na materiály, pracovné sily, stroje, dopravu, zriadenie a vypratanie staveniska, ochranu stavby vrátane nákladov na stráženie staveniska, prípadné geodetické práce, náklady na spotrebu elektrickej energie a vody za dočasné pripojenie médií, zaistenie bezpečnosti a ochranu zdravia pri práci, v celom rozsahu splnenie povinností vyplývajúcich z ustanovení nariadenia vlády SR č. 396/2006 Z.z. o minimálnych bezpečnostných a zdravotných požiadavkách na stavenisko, finančné náklady na dočasné zabratie plôch, zvýšené náklady v prípade uloženia sankcií, pokút, penálov, zaistenie a vykonávanie skúšok a merania kontroly kvality prác vyžadované slovenskými technickými normami alebo objednávateľom, prípadne poistenie stavby .
  2. Cena diela je zhodná s cenou, ktorú predložil zhotoviteľ vo svojom návrhu vo verejnej obchodnej súťaži. Cena diela je doložená položkovitou kalkuláciou rozpočtu diela vyhotovenej zhotoviteľom, ktorá tvorí prílohu č.1 k tejto zmluve.
  3. Zmluvné strany sú oprávnené meniť cenu diela iba, ak v priebehu realizácie diela dôjde k zmene sadzby dane z pridanej hodnoty.
  4. Celková cena diela je:

Cena bez DPH .......................................... EUR

Sadzba DPH 20 % .......................................... EUR

Cena vrátane DPH .......................................... EUR

**Celková cena diela je:**

**Čl. 6**

**Platobné podmienky**

6.1 Zmluvné strany sa dohodli, že objednávateľ uhradí cenu Diela na základe faktúr, vystavených zhotoviteľom vždy po ukončení kalendárneho mesiaca na základe reálne vykonaných a objednávateľom prevzatých prác, pričom podkladom pre každú vystavenú faktúru budú súpisy vykonaných prác za príslušný kalendárny mesiac, potvrdené oboma zmluvnými stranami.

6.2 Podmienky fakturácie:

(i) zhotoviteľ je oprávnený fakturovať iba skutočne vykonané práce

(ii) faktúra musí byť dokladovaná všetkými súpismi vykonaných prác, ktoré budú odsúhlasené oboma zmluvnými stranami priebežne počas doby realizácie Diela, a to vždy za každý kalendárny mesiac plnenia v súlade s týmto bodom zmluvy,

(iii) súpis vykonaných prác za príslušný kalendárny mesiac je zhotoviteľ povinný predkladať objednávateľovi najneskôr do 10.-teho dňa nasledujúceho kalendárneho mesiaca. K súpisu vykonaných prác za príslušný kalendárny mesiac bude vždy priložený zisťovací protokol. Objednávateľ sa musí do troch (3) pracovných dní odo dňa doručenia súpisu vykonaných prác vyjadriť k predloženému súpisu vykonaných prác (ďalej len „Súpis vykonaných prác“). Ak sa Objednávateľ v danej lehote k predloženému Súpisu vykonaných prác nevyjadrí, márnym uplynutím dohodnutej lehoty platí, že s jeho obsahom bez výhrad súhlasí (dohodnutá fikcia súhlasu),

(iv) v prípade, ak objednávateľ preukáže, že sa z objektívnych príčin nemohol k Súpisu vykonaných prác vo vyššie uvedenej lehote vyjadriť, námietky, ktoré by mohol uplatniť voči Súpisu vykonaných prác, mu zostávajú zachované,

(v) všetky Súpisy vykonaných prác predložené zhotoviteľom, musia byť členené podľa položiek, množstva a zoznamu prác,

(vi) v prípade, že faktúra bude vystavená bez predloženia Súpisov vykonaných prác a/alebo vo výške nad rámec Súpisov vykonaných prác a/alebo nad rámec skutočného rozsahu vykonaných prác a/alebo v rozdielnej výške súm jednotkových položiek prác a dodávok ako uvedených vo Výkaze výmer, a to aj titulom neúmyselného konania/omylu v konaní zhotoviteľa, nie je faktúra spôsobilá na jej úhradu (vylúčenie omeškania s úhradou ceny Diela na strane objednávateľa). Faktúra vrátane Súpisu vykonaných prác musí spĺňať všetky riadne náležitosti daňového dokladu a musí byť vystavená tak, aby bolo možné vykonať jej vecnú a finančnú kontrolu. Lehota splatnosti riadne vystavenej faktúry je 30 (30) kalendárnych dní odo dňa jej doručenia objednávateľovi.

(vii) Zhotoviteľ prehlasuje, že je vlastníkom zabudovaných a fakturovaných materiálov a tovarov (t.j. všetky fakturované tovary a materiály sú zbavené práv tretích strán).

6.3 Zhotoviteľ predloží faktúru do desiatich (10) kalendárnych dní odo dňa podpisu súpisu prác objednávateľom a prílohou faktúry bude potvrdený Súpis vykonaných prác. Faktúra musí spĺňať všetky náležitosti daňového dokladu. Podmienkou zaplatenia faktúry je aj splnenie všetkých povinností zhotoviteľa vo veci predloženia predpísanej a dohodnutej dokladovej časti Diela.

6.4 Pre účely tohto článku zmluvy sa faktúra zhotoviteľa považuje za zaplatenú okamihom odpísania príslušnej (oprávnenej) peňažnej sumy z účtu objednávateľa v prospech účtu zhotoviteľa.

6.5 Stavebné práce, ktoré zhotoviteľ vykoná bez príkazu objednávateľa alebo odlišne od dohodnutého rozsahu, nebudú uhradené. Na požiadanie objednávateľa je ich zhotoviteľ povinný odstrániť v dohodnutej lehote alebo po tejto lehote môžu byť odstránené na jeho náklady.

**Čl. 7**

**Povinnosti zmluvných strán**

* 1. Dielo realizuje zhotoviteľ podľa vypracovanej projektovej dokumentácie, podmienok Zmluvy, v súlade s požiadavkami vyplývajúcimi z ohlásenia stavby/ stavebného povolenia, v súlade s platnými technickými normami, platnými všeobecno-záväznými právnymi predpismi vzťahujúcimi sa na túto oblasť ako i s požiarnymi a bezpečnostnými predpismi a všeobecne záväznými nariadeniami platiacimi pre danú lokalitu, v kvalite a termínoch podľa tejto Zmluvy.
  2. Zhotoviteľ je povinný prevziať Stavenisko od objednávateľa najneskôr do siedmich (7) kalendárnych dní odo dňa písomného doručenia "Výzvy na prevzatie Staveniska", ktorá bude zhotoviteľovi zaslaná objednávateľom. Objednávateľ sa zaväzuje zhotoviteľovi odovzdať stavenisko bez závad. O odovzdaní a prevzatí staveniska spíšu zmluvné strany Protokol o odovzdaní a prevzatí staveniska, ktorý podpíšu oprávnení zástupcovia zmluvných strán. Vybudovanie, prevádzkovanie, údržba, likvidácia a vypratanie zariadenia staveniska sú súčasťou ceny diela.
  3. Objednávateľ odovzdá zhotoviteľovi súčasne so staveniskom:

a) kópiu právoplatného stavebného povolenia/ ohlásenia stavby

b) projektovú dokumentáciu,

c) odberové miesta elektrickej energie a vody,

* 1. Zhotoviteľ vybuduje zariadenie staveniska a zabezpečí viditeľné označenie stavby, zabezpečí  príjazd a výjazd na stavenisko podľa všeobecne záväzných nariadení v danej lokalite na svoje náklady.
  2. Zhotoviteľ je zodpovedný za ochranu existujúcich inžinierskych sietí, ktoré by mohli byť dotknuté realizáciou stavebných prác. Je povinný preveriť v dostatočnom predstihu ich presnú polohu a pri realizácii prác zaistiť všetky nevyhnutné opatrenia k ich ochrane.
  3. Objednávateľ umožní zhotoviteľovi právo vstupu na pozemky v rozsahu potrebnom pre prechod a prejazd mechanizmov a dopravy a umožní prístup potrebný pre vykonanie stavebných prác.
  4. Odo dňa prevzatia staveniska zodpovedá zhotoviteľ za všetky priestory staveniska a to až do doby jeho vypratania.
  5. Zhotoviteľ je zodpovedný za riadnu ochranu stavebných prác po celú dobu ich realizácie, za ochranu všetkých výrobkov, náradia a materiálu, ktoré dopravil na stavbu, pričom túto ochranu zabezpečuje na vlastné náklady
  6. Zhotoviteľ je povinný dodržiavať na stavenisku poriadok a čistotu, bez zbytočného odkladu odstraňovať odpady a nečistoty vzniknuté pri realizácii diela, v súlade so zákonom o odpadoch a stavebným zákonom. Zhotoviteľ je povinný na vlastné náklady zabezpečiť odvoz a likvidáciu odpadu, ktorý vznikne v súvislosti s jeho činnosťou.
  7. Zhotoviteľ zodpovedá za čistotu pozemných komunikácií vrátane vnútro areálových komunikácií, po ktorých jazdí mechanizmami a dováža stavebný materiál,  odváža zo staveniska zeminu a iný odpad, zaistí zmytie nečistôt vozidiel a vykoná okamžité opatrenia na ich odstránenie. Prípadné škody vzniknuté z porušenia tejto povinnosti hradí zhotoviteľ.
  8. Zhotoviteľ uhradí počas výstavby všetky náklady na energie na stavbe vrátane zabezpečenia ich dočasných prípojov a meračov.
  9. Umiestnenie a udržiavanie dopravných značiek v súvislosti s priebehom prác v súlade s predpismi o pozemných komunikáciách zabezpečí a hradí zhotoviteľ.
  10. Zhotoviteľ sa zaväzuje pri plnení predmetu tejto zmluvy dodržiavať ustanovenia vyhlášky č. 147/2013 Z.z. Ministerstva práce, sociálnych vecí a rodiny Slovenskej republiky, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností a nariadenie vlády SR č. 396/2006 o minimálnych bezpečnostných a zdravotných požiadavkách na stavenisko na stavbe, ktorá je predmetom zmluvy a tiež zabezpečiť plnenie povinností zamestnávateľa na zaistenie bezpečnosti a ochrany zdravia pri práci na stavenisku v súlade s týmto nariadením.
  11. Objednávateľ si určí tretiu osobu – stavebný dozor, ktorá bude zabezpečovať organizáciu a riadenie stavebných prác týkajúcich sa vykonávania diela. Objednávateľ je povinný zhotoviteľa oboznámiť s osobou, ktorá vykonávať funkciu stavebného dozoru objednávateľa pri odovzdávaní staveniska.
  12. V priebehu realizácie diela budú uskutočňované kontrolné dni ( minimálne 1 x týždenne alebo individuálne podľa potreby). Kontrolné dni budú zvolávané stavebným dozorom objednávateľa. Kontrolné dni sa uskutočnia za účasti objednávateľa, zhotoviteľa, stavebného dozoru. Zápis z kontrolného dňa zaisťuje stavebný dozor.
  13. Okrem kontrolných dní budú uskutočňované pracovné porady. Stavbyvedúci zhotoviteľa, stavebný dozor objednávateľa si dohodnú režim a počet porád.
  14. Objednávateľ a stavebný dozor je oprávnený kontrolovať spôsob realizácie diela zhotoviteľom. Za účelom uskutočnenia kontroly má objednávateľ resp. jeho zodpovedný zamestnanec objednávateľa a stavebný dozor kedykoľvek prístup na stavenisko. Objednávateľ alebo stavebný dozor je oprávnený pri zistení vád v priebehu realizácie požadovať, aby zhotoviteľ vady odstránil.
  15. Zhotoviteľ je povinný vyzvať stavebný dozor ku kontrole prác, ktoré majú byť v ďalšom postupe zakryté alebo sa stanú neprístupnými. Táto výzva sa uskutoční minimálne tri pracovné dni pred ich zakrytím, a to zápisom v stavebnom denníku. Ku kontrole zakrývaných prác predloží zhotoviteľ všetky výsledky o vykonaných skúškach, kvality použitých materiálov, certifikáty, atesty. Ak sa stavebný dozor bez predchádzajúceho ospravedlnenia nedostaví ku kontrole, je zhotoviteľ oprávnený tieto konštrukcie zakryť. Zhotoviteľ však nie je zbavený zodpovednosti za prípadné vady takto zakrytých konštrukcií a pred ich zakrytím je povinný urobiť všetky opatrenia vyžadované technickými normami. Ak stavebný dozor bude požadovať ich dodatočné odkrytie a zistí sa, že zhotoviteľ nedodržal svoje povinnosti a zakryté konštrukcie vykazujú vady, je povinný uhradiť objednávateľovi náklady spojené s odkrytím a  s opravou vád, v opačnom prípade hradí náklady objednávateľ.
  16. Zhotoviteľ je povinný predkladať objednávateľovi, stavebnému dozoru na schválenie vzorky príp. katalógy vzoriek, materiálov, výrobkov, vybavenia a iné náležitosti tvoriace predmet diela (napr. izolácie, obvod, plášte, obklady, dlažby zariaďovacie predmety a pod.). Zhotoviteľ predloží tieto vzorky v dohodnutej lehote, tak aby sa k nim objednávateľ vyjadril do 5 pracovných dní od ich predloženia.
  17. Zodpovednou osobou zhotoviteľa za výkon prác na diele je........... ( doplní zhotoviteľ)(ďalej len stavbyvedúci).
  18. Vykonávanie stavebného dozoru spočíva, najmä v:
* kontrole dodržiavania podmienok ohlásenia stavby/ stavebného povolenia
* kontrole doplňovania a zakresľovania zmien do projektovej dokumentácie, podľa ktorej sa stavba realizuje
* kontrole zhotoviteľom predkladaných dodatkov a zmien projektu
* kontrole vecnej a cenovej správnosti a úplnosti oceňovacích podkladov a platobných dokladov, ich súlad s podmienkami zmluvy
* kontrolu postupu prác podľa časového harmonogramu
* kontrole a sledovaní vedenia stavebného denníka v súlade so zmluvnými podmienkami a Stavebným zákonom
* kontrole riadneho uskladnenia materiálov, strojov, zariadení a konštrukcií
* kontrole odstraňovania vád a nedorobkov
* kontrole vypratania staveniska

7.22 Skutočnosť, že objednávateľ skontroloval výkresy, dodávky, vzorky a vykonané práce, nezbavuje zhotoviteľa povinnosti zodpovedať za prípadné vady a vykonávanie potrebných kontrol tak, aby bolo zaručené riadne splnenie diela.

7.23 Zhotoviteľ môže vykonať dielo ešte pred dojednaným časom.

**Čl.8**

**Stavebný denník**

* 1. Zhotoviteľ je povinný viesť na stavbe stavebný denník v súlade so zákonom č. 50/1976 Zb. (Stavebný zákon) a vyhláškou MŽP SR č. 453/2000 Z. z. ktorou sa vykonávajú niektoré ustanovenia stavebného zákona, odo dňa začatia prác až do odstránenia poslednej vady. Stavebný denník sa musí nachádzať na stavbe a musí byť trvale prístupný. Zápisy do neho robí zhotoviteľ v deň, kedy boli práce vykonané alebo nastali okolnosti, ktoré je potrebné riešiť.
  2. V denníku budú zapísané najmä tieto údaje:

8.2.1 Denný zápis:

* dátum (mesiac, rok, názov dňa)
* údaje o počasí, maximálna a minimálna teplota
* údaje o pracovnej dobe, jej začiatok a koniec, zmennosť
* pracovníci a ich počty
* mechanizmy
* časový postup prác na stavbe

8.2.2 Ostatné údaje, napr.:

* vyjadrenie stavebného dozoru k zápisom zhotoviteľa v stavebnom denníku a naopak
* vyjadrenie projektanta k zápisom v stavebnom denníku
* požiadavky zhotoviteľa na objednávateľa a naopak
* prerušenie stavebných prác s odôvodnením
* záznam o okolnostiach, ktoré majú vplyv na postup prác
* zápisy o vykonaných skúškach (napr. skúškach tvrdosti betónu, tlakových skúškach, skúškach tesnosti a pod.)
* zmeny a odchýlky vykonávaných prác od schválenej projektovej dokumentácie
* zápisy o dohodách zhotoviteľa s objednávateľom a projektantom
* požiadavky stavebného dozoru objednávateľa na odstránenie vád v priebehu vykonávania diela
* škody na stavbe
* zoznam príloh a dokladov stavebného denníka

8.3 Okrem zástupcov zhotoviteľa, zástupcov objednávateľa a projektanta môžu do stavebného denníka vykonávať záznamy poverení zástupcovia príslušných orgánov štátnej správy.

8.4 Zápisy v stavebnom denníku sa nepovažujú za zmenu zmluvy, ale slúžia ako podklad pre vyhotovenie prípadných dodatkov ku zmluve.

**Čl. 9**

**Odovzdanie a prevzatie diela**

* 1. Dielo špecifikované v čl. 2 Zmluvy sa považuje za ukončené odovzdaním diela objednávateľovi na základe písomného Protokolu o odovzdaní a prevzatí diela podpísaného objednávateľom, zhotoviteľom, stavebným dozorom a stavbyvedúcim zhotoviteľa. Odovzdaním diela prechádza na objednávateľa nebezpečenstvo škody.
  2. Protokol o odovzdaní a prevzatí diela bude obsahovať najmä:

1. identifikačné údaje o diele
2. súpis uskutočnených zmien a odchýlok od dokumentácie
3. koniec záručnej doby diela podľa zmluvy
4. záručné doby dodávok a zariadení a technologických zariadení, ktoré majú vlastné záručné listy s dobou dlhšou než je minimálne stanovená touto zmluvou
5. prípadnú zľavu z ceny
6. zhodnotenie kvality diela
7. prehlásenie objednávateľa, že dielo preberá
8. súpis príloh
   1. Pred zahájením preberacieho konania je zhotoviteľ povinný pripraviť nevyhnutné doklady, ktoré majú byť odovzdané objednávateľovi a to najmä:

* 1 paré projektu stavby, v ktorom budú zakreslené všetky zmeny, ak k nim došlo v priebehu zhotovovania diela ,
* stavebné denníky,
* revízne správy elektroinštalácie, bleskozvodov, atesty od rozvádzačov, meracie protokoly MaR, prípadne  ďalšie správy,
* doklady o overení požadovaných vlastností rozhodujúcich výrobkov podľa §43f, §47 Stavebného zákona č. 50/1976 Zb. v znení neskorších predpisov, zákona č. 133/2013 Z.z. o stavebných výrobkoch a o zmene a doplnení niektorých zákonov, zákona č. 56/2018 Z.z. o posudzovaní zhody výrobku, sprístupňovaní určeného výrobku
* na trhu a o zmene a doplnení niektorých zákonov,
* zápisy o kontrole častí diela, ktoré boli počas jeho realizácie zakryté,
* položkovitú špecifikáciu hnuteľného majetku, ktorý je súčasťou nehnuteľného majetku,
* kompletnú technickú dokumentáciu technologických zariadení
* zápisy a osvedčenia o vykonaných skúškach ( tlakové skúšky, skúška tesnosti apod.)

9.4 Ak zhotoviteľ uvedené doklady ku začatiu preberacieho konania nepredloží, objednávateľ preberacie konanie nezačne a zhotoviteľovi vyúčtuje všetky náklady, ktoré mu z toho dôvodu vznikli.

9.5 Objednávateľ je oprávnený odmietnuť začatie preberacieho konania, ak dielo má vady až do doby   
 ich odstránenia.

9.6 Zhotoviteľ do 7 dní po podpísaní Protokolu o odovzdaní a prevzatí diela zabezpečí zo staveniska   
 odpratanie techniky, likvidáciu zariadenia staveniska a prípadného nepotrebného materiálu.

**Čl. 10**

**Zodpovednosť za vady, záruka za akosť Diela a záručná doba**

10. 1 Zhotoviteľ zodpovedá za úplné, kvalitné a kompletné zhotovenie Diela v celku a v súlade so zmluvou, projektovou dokumentáciou a ostatnou stavebno-technickou dokumentáciou, vrátane jej zmien a doplnkov počas vykonávania prác, ak budú schválené v súlade s ustanoveniami zmluvy. Zhotoviteľ zodpovedá za to, že ním vykonané práce a dodané materiály budú zodpovedať príslušným právnym predpisom a normám platným v Slovenskej republike a Európskej únii. Kvalita vykonaného Diela musí byť v súlade s platnými technickými normami a štandardmi, obvykle aplikovanými v stavebníctve, ako aj s požiadavkami špecifikovanými zmluvou, projektovou dokumentáciou, stavebno-technickou dokumentáciou a platnými právnymi predpismi.

10.2 Zhotoviteľ zodpovedá za vady Diela, ktoré má Dielo v čase jeho odovzdania objednávateľovi. Za vady, ktoré sa prejavili po odovzdaní Diela zodpovedá zhotoviteľ v prípade, ak boli tieto spôsobené porušením jeho povinností vyplývajúcich mu zo zmluvy.

10.3 Zhotoviteľ poskytuje objednávateľovi záručnú dobu na stavebné časti Diela v trvaní šesťdesiat (60) mesiacov (ďalej len „Záručná doba“). Záručná doba na vstavané (zabudované) zariadenia (technológie) je v dĺžke uvedenej v príslušnom záručnom liste (ďalej len „Osobitná záručná doba“), ktorá ale nesmie byť kratšia ako 36 mesiacov. Zhotoviteľ je povinný spolu s odovzdaním Diela odovzdať objednávateľovi osobitne zoznam vecí, u ktorých plynie Osobitná záručná doba. Záručná doba a Osobitná záručná doba plynie odo dňa podpísania Preberacieho protokolu oboma zmluvnými stranami. V prípade, ak objednávateľ prevezme Dielo s drobnými vadami a nedorobkami, Záručná doba a Osobitná záručná doba začína plynúť od okamihu podpísania zápisu o odstránení týchto drobných vád a nedorobkov.

10.4 Záručná doba a Osobitná záručná doba neplynie po dobu, po ktorú objednávateľ nemôže Dielo alebo jeho časť užívať pre jeho vady a/alebo nedorobky, za ktoré zodpovedá zhotoviteľ. V prípade, že pri odstraňovaní vád a/alebo nedorobkov došlo k výmene jednotlivých častí Diela za nové, pre nové časti Diela začína plynúť nová Záručná doba alebo nová Osobitná záručná doba.

10.5 Zhotoviteľ je povinný počas plynutia Záručnej doby a/alebo Osobitnej záručnej doby na svoje náklady, riziko a zodpovednosť odstrániť zistené vady, za ktoré nesie zodpovednosť v súlade s ustanoveniami zmluvy a relevantnými ustanoveniami Obchodného zákonníka v platnom znení.

10.6 Objednávateľ je povinný bez zbytočného odkladu písomne oznámiť zhotoviteľovi vady Diela najneskôr však v lehote tridsiatich (30) kalendárnych dní odo dňa, kedy vadu zistil najneskôr však v Záručnej dobe alebo Osobitnej záručnej dobe. V oznámení objednávateľ uvedie popis vady, ako sa vada prejavila a jej rozsah. Zhotoviteľ je povinný nastúpiť na odstránenie reklamovanej vady bez zbytočného odkladu, najneskôr však do troch (3) kalendárnych dní odo dňa oznámenia vady objednávateľom. V prípade havarijného stavu je zhotoviteľ povinný nastúpiť na odstránenie vád na Diele bez zbytočného odkladu, najneskôr však do piatich (5) hodín od okamihu oznámenia vady. V prípade, že vada nie je opraviteľná, zhotoviteľ je povinný provizórne sprevádzkovať poškodenú (nefunkčnú) časť Diela, a to do dvadsaťštyri (24) hodín od nastúpenia zhotoviteľa na odstraňovanie vady. Ak zhotoviteľ neodstráni vady, za ktoré zodpovedá, ani po písomnej výzve objednávateľa s poskytnutím primeranej lehoty na plnenie nie kratšej ako päť (5) kalendárnych dní, je objednávateľ oprávnený odstrániť vadu treťou osobou na náklady zhotoviteľa. Po odstránení vady treťou osobou o tom písomne upovedomí zhotoviteľa spolu s podrobným vyúčtovaním nákladov na odstránenie vady. Zhotoviteľ je v takom prípade povinný uhradiť objednávateľovi cenu za odstránenie vady treťou osobou v celom rozsahu.

**Čl. 11**

**Vlastníctvo a nebezpečenstvo škody**

11.1 Objednávateľ je vzhľadom na vlastnícke právo k pozemku aj vlastníkom diela. Nebezpečenstvo škody na diele počas jeho realizácie až do odovzdania riadne vykonaného diela objednávateľovi znáša zhotoviteľ.

11.2 Nebezpečenstvo škody na vykonávanom diele a zodpovednosť za škody na diele špecifikovaného v čl. 2 ods. 2.1 prechádza na objednávateľa až dňom podpísania Protokolu o odovzdaní a prevzatí diela obidvomi zmluvnými stranami.

11.3 Zhotoviteľ bude pri realizácii diela postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy a zaväzuje sa strpieť výkon kontroly, resp. auditu overovania na mieste súvisiaceho s dielom, ktoré je predmetom tejto zmluvy.

**Čl. 12**

**Odstúpenie od zmluvy a zmluvné pokuty**

12.1 Objednávateľ je oprávnený odstúpiť od zmluvy z nasledovných dôvodov:

12.1.1 v  prípade, že na majetok zhotoviteľa bol vyhlásený konkurz, alebo ak je návrh na vyhlásenie konkurzu zhotoviteľa zamietnutý pre nedostatok majetku alebo bude voči zhotoviteľovi zastavené konkurzné konanie pre nedostatok majetku alebo bude povolený návrh na reštrukturalizačné konanie alebo vedené reštrukturalizačné konanie.

12.1.2 v prípade podstatného porušenia zmluvných povinností zhotoviteľa, ak sa zistí, v priebehu prác, že dochádza k omeškaniu zhotoviteľa so začatím alebo skončením jednotlivých etáp diela podľa časového harmonogramu alebo že na stavbe nie sú dostatočné kapacity strojov, pracovníkov potrebných na plynulú realizáciu diela ak je zhotoviteľ aj po náhradnom termíne, ktorý si zmluvné strany dohodli, v omeškaní s realizáciou stavebných prác alebo jeho kapacity nie sú dostatočné.

12.2 Zhotoviteľ je oprávnený odstúpiť od zmluvy, ak mu objednávateľ ani do piatich pracovných dní odo dňa podpísania Protokolu a odovzdaní a prevzatí staveniska nepredloží ohlásenie stavby/ stavebné povolenie alebo je v omeškaní s úhradou faktúry viac ako 60 dní odo dňa jej predloženia, to neplatí ak faktúra nespĺňa všetky náležitosti podľa čl. 6. Zmluvy.

12.3 Odstúpenie od zmluvy musí byť vykonané písomne a doručené druhej strane, pričom účinky odstúpenia od zmluvy nastávajú dňom doručenia druhej strane. Následky odstúpenia od zmluvy sa riadia príslušnými ustanoveniami Obchodného zákonníka.

12.4 Zhotoviteľ je povinný bezodkladne upozorniť objednávateľa na všetky opatrenia potrebné v záujme odvrátenia akejkoľvek hroziacej škody na nedokončenom diele.

12.5 Zhotoviteľ je po odstúpení od zmluvy povinný vypratať stavenisko do 7 dní odo dňa doručenia odstúpenia od zmluvy a odovzdať príslušnú dokumentáciu a doklady viažuce sa k neukončenému dielu.

12.6 Zmluvné strany sa dohodli najmä na nasledovných zmluvných pokutách:

(i) v prípade nesplnenia/porušenia povinnosti zhotoviteľa podľa bodu 4.3 v Článku 4, tejto zmluvy odovzdať dielo objednávateľovi riadne a včas, vzniká objednávateľovi nárok voči zhotoviteľovi na zmluvnú pokutu vo výške 1.000 EUR (tisíc eur) za každý jeden deň omeškania s odovzdaním diela objednávateľovi.

(ii) v prípade omeškania zhotoviteľa s prevzatím Staveniska od objednávateľa v lehote ustanovenej v Článku 7, bode 7.2 tejto zmluvy, objednávateľovi vzniká voči zhotoviteľovi nárok na zmluvnú pokutu vo výške 500 EUR (päťsto eur) za každý, čo i len začatý deň porušenia/nesplnenia povinnosti

(iii) v prípade omeškania zhotoviteľa so začatím stavebných prác podľa Časového harmonogramu prác na zhotovenie Diela odo dňa prevzatia Staveniska najneskôr v lehote ustanovenej v Článku 4, objednávateľovi vzniká voči zhotoviteľovi nárok na zmluvnú pokutu vo výške 500 EUR (päťsto eur) za každý, čo i len začatý deň porušenia/nesplnenia povinnosti

(iv) V prípade, ak zhotoviteľ poruší akúkoľvek povinnosť vyplývajúcu mu z tejto zmluvy, vzniká objednávateľovi nárok na zmluvnú pokutu vo výške 500 EUR za každé jedno takéto porušenie povinností vyplývajúcich z tejto zmluvy.

12.7 Zmluvná pokuta je splatná na základe výzvy objednávateľa na úhradu zmluvnej pokuty s uvedením odkazu na uplatňujúce sa ustanovenie zmluvy a výpočtu zmluvnej pokuty a je splatná v lehote štrnástich (14) kalendárnych dní odo dňa doručenia predmetnej výzvy objednávateľa zhotoviteľovi.

12.8 Zaplatenie zmluvnej pokuty zo strany zhotoviteľa nemá vplyv na prípadné nároky objednávateľa na náhradu škody prevyšujúcej zmluvnú pokutu.

12.9 Zaplatením zmluvnej pokuty/zmluvných pokút v zmysle zmluvy sa zhotoviteľ nezbavuje povinnosti Dielo vykonať/zhotoviť včas, v požadovanej kvalite a s odbornou starostlivosťou .

12.10 V prípade omeškania objednávateľa so zaplatením splatného peňažného záväzku voči zhotoviteľovi má zhotoviteľ právo požadovať od objednávateľa úroky z omeškania z dlžnej sumy, a to v sadzbe ustanovenej nariadením vlády č. 21/2013 Z. z. ktorým sa vykonávajú niektoré ustanovenia Obchodného zákonníka. Úroky z omeškania na základe výzvy zhotoviteľa na úhradu úrokov z omeškania s uvedením odkazu na uplatňujúce sa ustanovenie zmluvy a výpočtu úrokov z omeškania sú splatné v lehote štrnástich (14) kalendárnych dní odo dňa doručenia predmetnej výzvy zhotoviteľa objednávateľovi.

12.11 V prípade, že objednávateľovi bude spôsobená škoda v dôsledku porušenia povinnosti zhotoviteľom, alebo uložená akákoľvek sankcia z titulu porušenia všeobecne záväzných právnych predpisov zhotoviteľom alebo z titulu porušenia povinnosti zhotoviteľom je zhotoviteľ povinný takto vzniknutú škodu, sankciu, uhradiť objednávateľovi.

**Čl. 13**

**Záverečné ustanovenia**

* 1. Pod vyššou mocou sa rozumejú okolnosti, ktoré nastali po uzavretí zmluvy ako výsledok nepredvídateľných a zmluvnými stranami neovplyvniteľných prekážok. V prípade, že takáto okolnosť bráni v plnení povinností podľa tejto zmluvy zhotoviteľovi alebo objednávateľovi, bude povinná strana zbavená zodpovednosti za čiastočné alebo úplné nesplnenie záväzkov podľa zmluvy zmluvnými stranami primerane o dobu, po ktorú pôsobili tieto okolnosti.
  2. Pokiaľ nebolo v tejto zmluve dojednané inak, riadia sa práva a povinnosti zmluvných strán, ako aj právne pomery z nej vy­plývajúce, vznikajúce a súvisiace, zákonom č. 513/1991 Zb. Obchodného zákonníka v platnom znení.
  3. Zmeny a doplnky v tejto zmluve je možné previesť len písomnou dohodou zmluvných strán formou písomných dodatkov k tejto zmluve.
  4. Všetky spory vyplývajúce z tejto zmluvy, alebo vzniknuté v sú­vislosti s ňou, budú zmluvné strany riešiť predovšetkým vzá­jomnou dohodou. V prípade nedosiahnutia vzájomnej dohody si uplatnia zmluvné strany nároky na príslušnom súde.
  5. Táto zmluva je vyhotovená v troch rovnopisoch, dva rovnopisy pre objednávateľa a jeden rovnopis pre zhotoviteľa.
  6. Zmluvné strany vyhlasujú, že si zmluvu prečítali, jej obsahu porozumeli, že nebola uzavretá v tiesni alebo za nápadne nevýhodných podmienok a na základe súhlasu s ňou ju podpisujú.
  7. Táto zmluva je uzavretá podpisom obidvomi zmluvnými stranami a nadobúda účinnosť po uzatvorení Zmluvy o poskytnutí dotácie zo strany Fondu na podporu športu.
  8. Zhotoviteľ je povinný strpieť výkon kontroly/auditu/ overovania súvisiaceho s dodávaným tovarom, prácami a službami kedykoľvek počas platnosti a účinnosti zmluvy o poskytnutí NFP.
  9. Neoddeliteľnou súčasťou tejto zmluvy sú prílohy:

č. 1 - Súhrnný položkový rozpočet písomne aj vo formáte ms excel

č. 2 - Návrh na plnenie kritérií

č.3 - Časový harmonogram prác

Vo Vígľaši, dňa ............................... V .......................... dňa ........................

Za objednávateľa: Za zhotoviteľa: